Logoen til JabberLogoen til Jabber
**Extensible Messaging and Presence Protocol** (**XMPP**) (tidligere **Jabber**) er en åpen, XML-basert internettprotokoll for direktemeldinger og tilstedeværelsesinformasjon. Jabber-basert programvare er i bruk på tusenvis av tjenere over hele internett, og brukes av over ti millioner mennesker verden over, ifølge Jabber Software Foundation .

Jeremie Miller startet prosjektet i 1998, og det første offentlige programslippet skjedde i mai 2000. Prosjektets hovedprodukt er *jabberd*, en tjener som Jabber-klienter kan koble seg til for å komme seg på Jabber. Denne tjeneren kan enten danne et privat Jabber-nettverk (eksempelvis bak en brannmur), eller den kan tilslutte seg det globale, offentlige Jabber-nettverket.

Transportører
-------------

Et nøkkelkonsept bak Jabber-systemet er *transportører*, også kjent som *gateways*, som tillater brukere tilgang til direktemeldingsnettverk som bruker andre protokoller, slik som AIM, ICQ, MSN Messenger og Windows Messenger, SMS eller e-post. Til forskjell fra multiprotokoll-klienter som Gaim eller Kopete, gir Jabber denne tilgangen på tjenernivå ved å kommunisere over spesielle transporttjenester som kjører på en tjener langt borte. Enhver Jabber-bruker kan «registrere seg» hos en av disse transportørene ved å oppgi nødvendig informasjon for å logge seg på det bestemte nettverket, og kan deretter kommunisere med brukere av det nettverket som om de også var Jabber-brukere. Dette betyr at enhver klient med fullstendig støtte for Jabber-protokollen kan brukes for å koble seg på ethvert nettverk som en transport eksisterer for, uten at det behøves noe ekstra kode i klienten. Transportsystemet er ment å lette overgangen til Jabber mens markedet ennå er fullt av proprietære direktemeldingstjenester.

Standardiserte direktemeldinger
-------------------------------

Grunnlaget for Jabber-protokollen, som nå styres av Jabber Software Foundation, har blitt sendt som et standardiseringsforslag til IETF under navnet XMPP, og blitt godkjent som den offisielle standarden for direktemeldinger. SIMPLE, en konkurrerende standard basert på SIP-protokollen, konkurrerer om den samme statusen.

Jabber-klienter
---------------

Her lister vi opp en rekke klienter som støtter Jabber. 

### Rene Jabber-klienter

* Akeni Jabber Client (Kryssplattform, produsenteid (gratis for ikke-kommersiell bruk))
* Coccinella (kryssplattform, fri programvare)
* Gabber (for GNOME, GPL)
* Gossip (for GNOME, GPL)
* JBother (for Java)
* Psi (kryssplatform, GPL)
* Tkabber (kryssplattform, fri programvare)
* Gajim (kryssplattform, fri programvare)

### Multiprotokoll-klienter

* Bitlbee via IRC (Kryssplattform, fri programvare)
* Centericq (Kryssplattform, GPL)
* Fire (Mac OS X, GPL)
* Gaim (GPL)
* Kopete (GPL)  Arkivert 26. mai 2008 hos Wayback Machine.
* SIM (GPL)
* Trillian
* iChat fra Apple

Referanser
----------

1. ↑  Jabber Inc. – About Us Arkivert 3. juli 2007 hos Wayback Machine.

Eksterne lenker
---------------

* (en) Offisielt nettsted Rediger på Wikidata

* (en) Extensible Messaging and Presence Protocol – kategori av bilder, video eller lyd på Commons Rediger på Wikidata
* (en) XMPP Extensions
* (en) XMPP Software: Clients
* (en) XMPP Software: Servers
* (en) Public XMPP Services Arkivert 4. november 2010 hos Wayback Machine.
* (en) Jabber.org (Free XMPP server of the XSF
* (no) Jabber Norge, åpen, norsk, sikker, jabberserver Arkivert 28. april 2005 hos Wayback Machine.
* (en) Planet Jabber – Om hva som rører seg i jabber-miljøet.
* XMPP-RFCer: RFC 3920 RFC 3921 RFC 3922 RFC 3923

**Linuxguiden:** Den opprinnelige artikkelen fra linuxguiden.no finnes på Jabber. Teksten er lisensiert under GNU fri dokumentasjonslisens, og kan derfor brukes på Wikipedia.

|  |  |
| --- | --- |
| Oppslagsverk/autoritetsdata | LCCN
 |